OpenLLM-France/wikimedia huggingface dataset:
# Alcaine

Alcaine és un municipi aragonès de la província de Terol, a la comarca de les Conques Mineres. Hi ha unes 80 persones censades.
Durant tot l'any el poble rep visites per veure la Canyada de Marco i les pintures rupestres que hi ha al Parc Natural del riu Martín (UNESCO). Alcaine fa molt de temps que tenia mines, però en l'època franquista, i per falta d'energia, es va soterrar la mina de la familia Gil i es va fer un pantà per usar l'aigua per fer electricitat (hidroelèctrica).
Alcaine representa molt bé el que li està passant a l'Aragó: les seues comarques van perdent habitants que fan cap a Saragossa capital.
L'alcalde actual és Cipriano Gil Gil i les festes majors són en honor del patró del poble, Sant Agustí.

## Toponímia

El terme "Alcaine" es deriva de l'àrab 'irq 'ayn, 'lloc on neix un manantial'. Surt en un document del segle xiii com a Arcaine.

## Referències

* ↑ Celdrán Gomáriz, Pancracio 2004. Diccionario de topónimos españoles y sus gentilicios (5ª edición). Madrid: Espasa Calpe. ISBN 978-84-670-3054-9.(castellà)

## Enllaços externs

* Pàgina web de l'ajuntament d'Alcaine
* Blog d'Alcaine
* Fotografies d'Alcaine Arxivat 2007-04-05 a Wayback Machine.
# Centerville (Utah)

Centerville és una població dels Estats Units a l'estat de Utah. Segons el cens del 2000 tenia 14.585 habitants.

## Demografia

Segons el cens del 2000, Centerville tenia 14.585 habitants, 4.138 habitatges, i 3.546 famílies. La densitat de població era de 932,3 habitants per km².
Dels 4.138 habitatges en un 51,5% hi vivien nens de menys de 18 anys, en un 76,1% hi vivien parelles casades, en un 7,4% dones solteres, i en un 14,3% no eren unitats familiars. En el 12,3% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,52 i el nombre mitjà de persones que vivien en cada família era de 3,88.
Per edats la població es repartia de la següent manera: un 35,9% tenia menys de 18 anys, un 11,5% entre 18 i 24, un 25,2% entre 25 i 44, un 20,4% de 45 a 60 i un 7% 65 anys o més.
L'edat mediana era de 27 anys. Per cada 100 dones de 18 o més anys hi havia 94,6 homes.
La renda mediana per habitatge era de 64.818 $ i la renda mediana per família de 70.855 $. Els homes tenien una renda mediana de 50.033 $ mentre que les dones 26.527 $. La renda per capita de la població era de 19.666 $. Entorn de l'1,4% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010.
# Llorenç I

Llorenç I (en grec antic: Λαυρέντιος), mort l'any 166, va ser bisbe de Bizanci durant onze anys i sis mesos, del 154 al 166, encara que en algunes llistes es donen altres dates que probablement són errònies. Va succeir al bisbe Euzois.
La seva autoritat la va exercir durant part dels mandats d'Antoní Pius i Marc Aureli. El seu successor va ser el bisbe Alipi de Bizanci.

## Referències

* ↑ «Laurentios» (en grec). Ecumenic Patriarchate of Constantinople. [Consulta: 22 juny 2023].
# Dodge (Nebraska)

Dodge és una població dels Estats Units a l'estat de Nebraska. Segons el cens del 2000 tenia 700 habitants.

## Demografia

Segons el cens del 2000, Dodge tenia 700 habitants, 270 habitatges, i 183 famílies. La densitat de població era de 675,7 habitants per km².
Dels 270 habitatges en un 30% hi vivien nens de menys de 18 anys, en un 60,7% hi vivien parelles casades, en un 6,3% dones solteres, i en un 31,9% no eren unitats familiars. En el 29,6% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,1% tenia menys de 18 anys, un 5% entre 18 i 24, un 22,9% entre 25 i 44, un 17,7% de 45 a 60 i un 30,3% 65 anys o més.
L'edat mediana era de 43 anys. Per cada 100 dones de 18 o més anys hi havia 87 homes.
La renda mediana per habitatge era de 33.864 $ i la renda mediana per família de 37.679 $. Els homes tenien una renda mediana de 28.000 $ mentre que les dones 19.167 $. La renda per capita de la població era de 15.373 $. Aproximadament el 5% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dodge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dodge». American Fact Finder. Oficina del Cens dels Estats Units, 12-01-2010.
# Johnius pacificus

Johnius pacificus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 14 cm de longitud total.

## Hàbitat

És un peix de clima tropical i bentopelàgic.

## Distribució geogràfica

Es troba a Nova Guinea.

## Observacions

És inofensiu per als humans.

## Referències

* ↑ Bloch M. E., 1793. Naturgeschichte der ausländischen Fische. Berlín. Naturg. Ausl. Fische v. 7. i-xiv + 1-144.
* ↑ BioLib (anglès)
* ↑ Hardenberg, J. D. F., 1941. Fishes of New Guinea. Treubia Buitenzorg v. 18 (pt 2): 217-231.
* 1 2 3 4 FishBase (anglès)
* ↑ Sasaki, K., 2001. Sciaenidae. Croakers (drums). p.3117-3174. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Volum 5. Bony fishes part 3 (Menidae to Pomacentridae). Roma, FAO. pp. 2791-3380.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.
* ↑ Sasaki, K., 1999. Johnius (Johnieops) philippinus, a new sciaenid from the Philippines, with a synopsis of species included in the subgenus Johnieops. Ichthyol. Res. 46(3):271-279.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Pseudopodoces humilis

Pseudopoces humilis és una espècie d'ocell de la família dels pàrids (Paridae) i única espècie del gènere Pseudopoces. En català rep el nom de "mallerenga terrestre" (anglès: Ground Tit; espanyol: Carbonero terrestre).

## Descripció

* Ocell amb la grandària d'un pardal però amb el bec més llarg. Bec i potes negres. Escàs dimorfisme sexual.
* Parts inferior de color gris lleonat. Parts superiors d'un marró fosc. Cap gris lleonat amb el capell més fosc i el clatell clar.

## Hàbitat i distribució

Habita estepes semiàrides per sobre del límit dels arbres a l'Himàla de l'oest de la Xina, Tibet i nord-est de l'Índia.

## Taxonomia

Aquest ocell va ser considerat tradicionalment un parent dels còrvids del gènere Podoces, sobre la base del cant i el comportament. L'autapomorfia sens dubte va desconcertar els ornitòlegs del segle xx, però a causa de la seva distribució a remots indrets i les escasses descripcions continuava, cent anys després de la descripció per Hume, essent considerat un gaig aberrant. A finals del segle XX però, alguns estudis d'anatomia determinaven que no eren còrvids. A partir del 2003, estudis osteològics, seqüències d'ADN mitocondrial i nuclear i altres dades bioquímiques van demostrar que pertanyien als pàrids. Va ser inclòs en el gènere Parus pel Congrés Ornitològic Internacional fins que en la versió 3.05 (2013) és inclòs a Pseudopodoces arran els estudis de Johansson et al el 2013.

## Referències

* ↑ «Pseudopodoces humilis». Cercaterm. TERMCAT, Centre de Terminologia. Rev. 8/03/2023(català)
* ↑ Allan Octavian Hume (1871). "Stray notes on ornithology in India. No. VII". Ibis. 1 (third series): (403–413)
* ↑ S.R.Borecky (1978). "Evidence for the removal of Pseudopodoces humilis from the Corvidae". Bull. Brit. Orn. Club 98. (36–37)
* ↑ Sylvia Hope (1989) Phylogeny of the Avian Family Corvidae. Doctoral dissertation, City University of New York. University Microfilms #90-00033, Ann Arbor, Michigan.
* ↑ Gebauer, Axel; Jacob, Jürgen; Kaiser, Martin; Eck, Siegfried «Chemistry of the uropygial gland secretion of Hume?s ground jay Pseudopodoces humilis and its taxonomic implications» (en anglès). Journal of Ornithology, 145, 4, 01-10-2004, pàg. 352–355. DOI: 10.1007/s10336-004-0030-0. ISSN: 0021-8375.
* ↑ Ulf S. Johansson, Jan Ekman, Rauri C.K. Bowie, Peter Halvarsson, Jan I. Ohlson, Trevor D. Price, Per G.P. Ericson (2013) A complete multilocus species phylogeny of the tits and chickadees (Aves: Paridae). Molecular Phylogenetics and Evolution. Volum 69, 3, (852–860)
# Dogman

Dogman és una pel·lícula italiana de drama criminal del 2018 dirigida per Matteo Garrone. Està inspirada en fets reals que involucren Er Canaro. Va ser seleccionada per competir per la Palma d'Or al Festival de Canes de 2018. A Canes, Marcello Fonte va guanyar el premi al millor actor. Encara que va ser seleccionada com a entrada italiana a la millor pel·lícula de parla no anglesa als 91ns Premis Oscar, no va ser nominada. S'ha doblat en català per La 2, que va emetre-la per primer cop el 15 d'octubre de 2022; anteriorment s'havia subtitulat al català.

## Repartiment

* Marcello Fonte com a Marcello
* Edoardo Pesce com a Simone ("Simoncino")
* Alida Baldari Calabria com a Alida
* Nunzia Schiano comla mare de Simoncino
* Adamo Dionisi com a Franco
* Francesco Acquaroli com Francesco

## Referències

* ↑ «The 2018 Official Selection». Cannes. [Consulta: 12 abril 2018].
* ↑ «Cannes Lineup Includes New Films From Spike Lee, Jean-Luc Godard». Variety. [Consulta: 12 abril 2018].
* ↑ Debruge, Peter. «2018 Cannes Film Festival Award Winners Announced». Variety, 19-05-2018. [Consulta: 20 maig 2018].
* ↑ Anderson, Ariston. «Oscars: Italy Selects 'Dogman' for Foreign-Language Category». The Hollywood Reporter, 25-09-2018. [Consulta: 25 setembre 2018].
* ↑ «Demà a #ElCinemaDeLa2: Dogman». RTVE Catalunya. [Consulta: 16 octubre 2022].
* ↑ Dogman a la Base de dades de cinema en català

## Enllaços externs

* Dogman - Lloc web oficial
# Aliança Verda i Liberal

Aliança Verda i Liberal (luxemburguès Gréng a Liberal Allianz) fou un partit polític luxemburguès, liderat per Jup Weber, que havia estat diputat del Parlament europeu i un dels membres fundadors dels Verds. Es presentà a les eleccions legislatives luxemburgueses de 1999, però només va obtenir l'1,1% i cap escó. Poc després es va dissoldre.
# Centerville (Washington)

Centerville és una concentració de població designada pel cens dels Estats Units a l'Estat de Washington. Segons el cens del 2000 tenia 120 habitants.

## Demografia

Segons el cens del 2000 Centerville tenia 120 habitants, 47 habitatges, i 36 famílies. La densitat de població era d'11,7 habitants per km².
Dels 47 habitatges en un 21,3% hi vivien nens de menys de 18 anys, en un 70,2% hi vivien parelles casades, en un 8,5% dones solteres, i en un 21,3% no eren unitats familiars. En el 17% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,8% tenia menys de 18 anys, un 5,8% entre 18 i 24, un 30,8% entre 25 i 44, un 30,8% de 45 a 60 i un 11,7% 65 anys o més.
L'edat mediana era de 42 anys. Per cada 100 dones de 18 o més anys hi havia 97,9 homes.
La renda mediana per habitatge era de 31.250 $ i la renda mediana per família de 38.750 $. Els homes tenien una renda mediana de 18.750 $ mentre que les dones 20.417 $. La renda per capita de la població era de 14.915 $. Aproximadament el 6,7% de les famílies i el 18,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Jonathan Clarke

Jonathan Clarke (Melbourne, 18 de desembre de 1984) és un ciclista australià, professional des del 2006 i actualment corrent per l'equip Floyd's Pro Cycling.

## Palmarès

* 2004
** Vencedor d'una etapa al Canberra Tour
* 2006
** Vencedor d'una etapa a l'International Cycling Classic
* 2007
** Vencedor d'una etapa al Jayco Bay Classic
* 2019
** 1r al Tour de Taïwan i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Pseudanthias heemstrai

Pseudanthias heemstrai és una espècie de peix marí de la família dels serrànids i de l'ordre dels perciformes. Poden assolir 13 cm fins a longitud total.
És un peix marí de clima tropical i associat als esculls de corall que viu entre 15-67 m de fondària, tot i que, normalment, ho fa entre 15-40.
Es troba al Mar Roig i el Golf d'Aqaba

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* 1 2 «Pseudanthias heemstrai» (en anglès). FishBase. Froese, Rainer; Pauly, Daniel (editors).
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Khalaf, M.A. i A.M. Disi, 1997. Fishes of the Gulf of Aqaba. Marine Science Station, Aqaba, Jordània. 252 p.
* ↑ Khalaf, M.A., 2005. Fish fauna of the Jordanian Coast, Gulf of Aqaba, Red Sea. Journal of King AbdulAziz University-Marine Sciences. Vol. 15.

## Bibliografia

* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790
* Schuhmacher, H., F. Krupp i J.E. Randall, 1989. Pseudanthias heemstrai, a new species of anthiine fish (Perciformes: Serranidae) from the Gulf of Aqaba, Red Sea. Fauna of Saudi Arabia 10:338-346.
# Domoticz

Domoticz és una plataforma o entorn de programari lliure i de codi obert amb l'objectiu d'implementar un sistema de control domèstic d'internet de les coses. Domoticz es pot emprar en sistemes Raspberry Pi, Windows, Linux, Mac OS X i sistemes encrustats (embedded).

## Propietats

* Domoticz pot configurar, controlar i monitorar dispositius com llums (llumeneres), interruptors (actuadors diversos), sensors (temperatura, humitat, fum…), comandaments remots i comptadors d'energia.
* La interfície d'usuari és un navegador web tipus HTML5. La lògica és compatible amb tots els fabricants.
* Domoticz està escrit en llenguatge C++ i implementa un servidor web propi. La programació visual utilitza la boblioteca de JavaScript anomenada Blockly i el llenguatge Lua. El tipus de llicència és GPLv3.
* Versió 4.97 (juny 2018) : noves funcionalitats

## Maquinari compatible

A octubre del 2017 :
RF 433Mhz - RFXCOM RFXtrx433, RF Z-Wave - Razberry Z-Way, RF Z-Wave – OpenZWave, Aeon ZStick, P1 Smart Meter (serial), YouLess Energy Meter, TE923 Weather Station, • Davis Vantage Weather Station, Eco Devices, Rego 6XX (serial), Voltcraft CO-20 Air Quality meter, 1-Wire (OWFS), Philips Hue, AppLamp/Limitless • Forecast.io • Weather Underground • GPIO • ICY Thermostat (Essent) • Logitech Harmoney Hub • Meteostick • Mochad • Opentherm Gateway • Teleinfo • Toon Thermostat • BMP085 I2C Temp+Baro sensor, Weather Underground, PiFace Raspberry Pi IO Expansion board, S0 Pulse Meter 2 • EnOcean (At the moment only with Protocol version2, FAM-USB stick) • SolarEdge single phase inverters with TCP (aka SE5000) • SBFSport (SMASpot) (SMA inverter over bluetooth or Speedwire) • Meteostick

## Referències

* ↑ hek. «Domoticz | MySensors - Create your own Connected Home Experience» (en anglès). https://www.mysensors.org.+[Consulta: 24 octubre 2017].
* ↑ «Home Automation Using Raspberry Pi, Arduino, Domoticz, MySensors.» (en anglès). Instructables.com, 24-10-2017.
* ↑ «Domoticz and Raspbian? - Raspberry Pi Forums» (en anglès). https://www.raspberrypi.org.+[Consulta: 24 octubre 2017].
* ↑ «5 open source home automation tools» (en anglès). Opensource.com, 24-10-2017.
* ↑ «Domoticz version 4.9700 released (Stable) - Domoticz» (en anglès). https://www.domoticz.com. Arxivat de l'original el 2018-06-26. [Consulta: 26 juny 2018].
* ↑ «Domoticz manual» (en anglès). http://www.domoticz.com.+[Consulta: 24 octubre 2017].

## Vegeu també

Altres programaris similars: openHAB, Home Assistant
# Anas Aremeyaw Anas

Anas Aremeyaw Anas (Accra, finals de la dècada del 1970) és un periodista d'investigació ghanès. És conegut per la utilització de l'anonimat. Molt poques persones havien vist la seva cara fins que es va "desemmascarar" en una entrevista amb la BBC el novembre de 2015, encara que va resultar ser una pròtesi. Se centra en qüestions de drets humans i la lluita contra la corrupció a Ghana i a l'Àfrica subsahariana.
Anas va créixer en una caserna militar. Va estudiar a la Universitat de Ghana. Després de graduar-se, va rebutjar una oferta per treballar com a reporter pel diari Ghanaian Times i va entrar a formar part del diari Crusading Guide el 1998. El seu director, Kweku Baako Jnr, acabava de sortir de la presó el mateix any.
Anas ha guanyat més de catorze premis internacionals pel seu treball d'investigació. Un sondeig d'E.tv Ghana va situar-lo el 2011 com el cinquè ghanès més influent, i va ser nomenat com un dels "africans més influents de l'any" per la revista New African. El desembre de 2014 es va estrenar el documental Chameleon de Ryan Mullins, sobre la vida i l'obra d'Anas. El desembre de 2015 la revista Foreign Policy va nomenar-lo un dels principals pensadors mundials de l'any.

## Referències

* ↑ Schmidle, Nicholas. «Smuggler, Forger, Writer, Spy». The Atlantic, 01-11-2010. [Consulta: 27 setembre 2012].
* ↑ "Anas Aremeyaw Anas: Ghana's undercover journalist unmasked", BBC News — Africa, 13 November 2015.
* ↑ «My mission is to impact society, jail lawbreakers- Anas». www..myjoyonline.com. Arxivat de l'original el 2014-03-01. [Consulta: 25 març 2012].
* ↑ «Who is Anas Aremeyaw Anas!». www.ghanaweb.com. [Consulta: 25 març 2012].
* ↑ «ETV Ghana outdoors 100 most influential Ghanaians for 2011». www.citifmonline.com. [Consulta: 26 març 2012].
* ↑ IC Publications. New African, desembre 2014 [Consulta: 28 maig 2015]. Arxivat 18 de febrer 2015 a Wayback Machine.
* ↑ «CHAMELEON « EyeSteelFilm». [Consulta: 28 maig 2015].
* ↑ "Anas Aremeyaw Anas — For exposing Ghana's broken courts without exposing himself", Chroniclers, Foreign Policy.

## Enllaços externs

* Anas Aremeyaw Anas - Lloc web oficial
* Anas Aremeyaw Anas a TED
* «Anas Aremeyaw Anas: My mission to name, shame and jail the corrupt». YouTube. 2012-07-05. Consulta: 2015-05-28.
* «‘Chameleon’ film on Ghanaian journalist Anas Aremeyaw Anas – Investigative journalism at new heights» (en anglès). African DevJobs. Arxivat de l'original el 2015-05-28. [Consulta: 29 agost 2023].
# Centre històric de Poboleda

El Centre històric de Poboleda és un conjunt de Poboleda (Priorat) protegit com a Bé Cultural d'Interès Local.

## Descripció

El nucli de població, de forma allargada, s'articula al voltant de l'església i de dos eixos que pugen gairebé en paral·lel, endreçant el traçat parcel·lari. A l'alçada de la plaça del mercat s'obre u tercer eix.
Les tipologies constructives són força variades. Solen ser cases unifamiliars amb planta baixa, un o dos pisos i golfes, bastides de paredat i amb la coberta a dues aigües de teula àrab.

## Història

Municipi situat al vessant sud del Montsant i travessat pel riu Siurana. El lloc fou donat per Arbert de Castellvell, el 1163, juntament amb altres terres del sector, a favor de Ramon de Vallbona i un grup d'ermitans per la fundació de la cartoixa d'Scala Dei i Poboleda fou una de les primeres residències d'aquest grup. En traslladar-se la comunitat a l'indret definitiu, Poboleda restà com a granja del monestir, i el prior Bernat de Déu concedí la carta de població el 1270 a vuit famílies. Esdevingué una de les viles més importants del Priorat històric però la fil·loxera provocà un fort procés de decadència fins a perdre el 75% de la població.

## Vegeu també

* Sant Pere de Poboleda

## Referències

* 1 2 3 4 «Centre històric de Poboleda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Centre històric de Poboleda». Mapa de recursos culturals. Diputació de Tarragona.
# Dubai CSC

El Dubai CSC (àrab: نادي دبي الثقافي الرياضي, Nādī Dubayy aṯ-Ṯaqāfī ar-Riyāḍī, ‘Club Cultural i Esportiu de Dubai’) fou un club de futbol dels Emirats Àrabs Units de la ciutat de Dubai.
Va ser fundat el 1996. L'any 2010 ascendí a la primera divisió professional del país. Desaparegué el 2017, quan es fusionà amb Al Shabab i Al-Ahli per formar el club Shabab Al-Ahli Dubai FC.

## Palmarès

* Segona Divisió dels Emirats Àrabs Units:
** 2001-02, 2003-04
* Copa del Vice-president dels Emirats Àrabs Units de futbol:
** 2009-10
* Copa Federació dels Emirats Àrabs Units de futbol:
** 2009-10

## Referències

* ↑ gulfnews : UAE Football League team profiles Arxivat 19 January 2011$^{[Datemismatch]}$ a Wayback Machine.
* 1 2 «United Arab Emirates - List of Cup Winners». RSSSF.